
รายงานการประชุม
ผู้บริหาร หัวหน้าส่วนราชการ หัวหน้างาน
ครั้งที่ 7 ประจำปี ๒๕๕9
วัน พุทธ  ที่ 16 พฤศจิกายน  ๒๕๕9 เวลา ๑0.๐๐ น.
ณ ห้องประชุมเทศบาลตำบลบ้านนา

เริ่มประชุมเวลา 10.00 น.

ระเบียบวาระที่ ๑ 		เรื่องที่ประธานแจ้งให้ที่ประชุมทราบ
นายกเทศมนตรี	-  ธกส.เชิญร่วมเป็นเกียติ โครงการสร้างฝายชะลอน้ำควนช่องลม ณ บ้านนาวง หมู่ที่ 1
· ขอบคุณทุกคนที่ช่วยกันทำงาน ทำหน้าที่ของตัวเองอย่างเต็มที่ เพื่อเทศบาลตำบลบ้านนาของเรา
· การอำนวยความสะดวกประชาชนเข้าเฝ้าพระบรมศพ ระหว่างวันที่ 31 ธันวาคม 2559 – 2 มกราคม 2560
ที่ประชุม			- รับทราบ
		 
ระเบียบวาระที่ ๒ 		เรื่องรับรองรายงานการประชุมครั้งที่ผ่านมา
ที่ประชุม			-มติที่ประชุมเห็นชอบ

ระเบียบวาระที่ ๓	เรื่องติดตามการประชุมครั้งที่ผ่านมา
นายกเทศมนตรี	3.1 การจัดกรอบอัตรากำลัง ของพนักงานเทศบาล และพนักงานจ้างก็ดำเนินการไปตามที่กำหนดก็ถือว่าไม่มีปัญหาอะไร
	3.2 การจัดงานของดีศรีนครินทร์ ระหว่างวันที่ 6-12 กันยายน 2559 ขอขอบคุณทุกคนที่ให้ความร่วมมือในการร่วมกิจกรรมในครั้งนี้ครับ
3.3 การทำแบบประเมินผลการปฏิบัติงาน ครั้งที่ 2 ประจำปี 2559 ได้ดำเนินการเป็นที่เรียบร้อยแล้ว
3.4 การจัดทำวารสารรายงานผลการปฏิบัติงานประจำปี 2559 ในปีนี้ให้หยุดการจัดทำไว้ก่อน เพราะเรามีรายงานผลงานที่จัดทำ เพื่อเสนอต่อสภาเทศบาลตำบลบ้านอยู่ ให้โอนงบประมาณในส่วนนี้ไปยังโครงการอื่นที่เร่งด่วนกว่าไปก่อน
3.5 โครงการ “ปั่นท่องเที่ยว ชื่นชมธรรมชาติ” ที่มีชมรมจักรยานเขาหลักบ้านนาเป็นเจ้าภาพ เมื่อ วันที่ 24 กันยายน 2559 ขอขอบคุณทุกคนทีให้ความร่วมมือครับ
ที่ประชุม			-รับทราบ

ระเบียบวาระที่ 4		เรื่องเพื่อพิจารณาและดำเนินการ
	4.1 การเข้าเฝ้าถวายบังคมพระบาทสมเด็จพระปรมินทรมหาภูมิพลอดุลยเดช
นายเทศมนตรี	- การเข้าเฝ้าถวายบังคมพระบาทสมเด็จพระปรมินทรมหาภูมิพลอดุลยเดช ให้เจ้าของโครงการ สำรวจบุคลากรที่มีความประสงค์ที่จะไป จำนวนที่แน่นอนเพื่อ และกำหนดค่าใช้จ่ายที่แน่นอนของโครงการ สอบถามสมาชิคสภาเทศบาลตำบลบ้านนาทุกคนเอายอดที่จะร่วมโครงการจริงๆ เพื่อสรุปยอดค่าใช้จ่ายต่างๆ ส่วนเรื่องงบประมาณที่ตั้งไว้ของโครงการนี้ ถ้าเกินงบประมาณที่ตั้งไว้ ให้โอนมาจากหมวดอื่นได้ครับ
ที่ประชุม			-รับทราบ
	
	4.2 การจัดประชุมประชาคมการรณรงค์คัดแยกขยะในครัวเรือน 
นายกเทศมนตรี	-ให้ดำเนินโครงการในการให้ความรู้ในการคัดแยกขยะแก่ประชาชนในตำบลของเราลดปัญหาเกี่ยวกับขยะในตำบลของเราครับ
นางสาวยุพิน  คงบัวเล็ก	-ทางงานสาธารณสุขจะจัดโครงการให้ความรู้แก่ประชาชนในการคัดแยก
นักพัฒนาชุมชน	ขยะของตนเอง เพราะที่ผ่านมาชาวบ้านยังมีความรู้ในเรื่องของการคัดแยกขยะน้อยมากและไม่เห็นความสำคัญในการคัดแยกขยะ ที่จริงขยะบางชนิดยังนำมาขายได้ แต่จะเคยชินกับการทิ้งรวมๆกับขยะชนิดที่ขายไม่ต่อไม่ได้ การแยกขยะจึงเป็นสิ่งสำคัญที่จะเป็นความให้สมาชิกที่รวมทิ้งขยะกับรถขยะเทศบาลตำบลบ้านนารับทราบ สมาชิกในการเก็บขยะตอนนี้มีอยู่ประมาณ 700 กว่าราย ทางงานสาธารณสุขจะเชิญผู้เชียวชาญเกี่ยวกับเรื่องนี้มาบรรยายในความรู้ เพื่อเป็นประโยชน์และนำไปใช้ในการคัดแยกขยะของสมาชิก
	-เรื่องเร่งด้วยของงานสาธารณสุขในตอนนี้ คือ เรื่อง รณรงไข้เลือดออก การซื้อน้ำมันในการป่นหมวกควัน และการจัดซื้อทรายอะเบท เรื่องน้ำมันคงไม่มีปัญหาในการเบิกจ่าย แต่เรื่องราคาทรายอะเบทจะต้องศึกษาเรื่องราคาในการจัดซื้ออีกครั้งค่ะเพราะไม่มีรายละเอียดในตัวราคาที่เบิกจ่ายที่แน่นอน
	-เรื่อง สปสช. ได้ดำเนินการประชุมการดำเนินงานในปีที่ผ่านมาก็ถือว่าเป็นไปด้วยความเรียบร้อย แต่เรื่องเบิกจ่ายทางผู้เสนอโครงการยังไม่มีความเข้าที่ตรงกัน ยังต้องให้ความรู้อธิบายให้เป็นไปในแนวทางเดียวกัน
นายกเทศมนตรี	-การจัดโครงการนี้ให้ดำเนินในเดือนหน้าได้เลยครับ กำหนดจัดวันเดียวก็ถือว่าทั่วถึง และให้สมาชิกทุกรายเข้าร่วมรับฟังเพื่อเป็นความรู้แก่ตัวสมาชิกเองครับ
ที่ประชุม			-รับทราบ

	
4.3 โครงการพัฒนาศักยภาพผู้สูงอายุตำบลบ้านนา(โรงเรียนผู้สูงอายุ)
นายกเทศมนตรี	-ขอเชิญนักพัฒนาชุมชุนแจ้งรายละเอียดของโครงการนี้ครับ
นางสาวยุพิน  คงบัวเล็ก	-สำหรับโครงการพัฒนาศักยภาพผู้สูงอายุตำบลบ้านนา(โรงเรียนผู้สูงอายุ)
นักพัฒนาชุมชน	จะดำเนินการประชุมผู้เกี่ยวข้องในวัน จันทร์ ที่ 24 พฤศจิกายน 2559 เวลา 13.30 น. ณ ห้องประชุมเทศบาลตำบลบ้านนาค่ะ รายละเอียดต่างๆที่เกี่ยวกับโครงการนี้ จะแจ้งให้ทางผู้บริหารทราบอีกครั้งค่ะ หลังจากดำเนินการประชุมแล้วเสร็จ
ที่ประชุม			-รับทราบ

	4.4 โครงการลานวัฒนธรรมและสินค้าชุมชน
นายกเทศมนตรี	-โครงการนี้ถือเป็นโครงการใหม่ที่ได้คุยไว้ในปีงบประมาณ 2559 ตอนนี้ขึ้นปีงบประมาณใหม่ ในปีนี้ในส่วนของงานส่งเสริมการท่องเที่ยวเทศบาลตำบลบ้านนาจะเน้นไปทาง ลานวัฒนธรรมของตำบลบ้านนา และบริเวณจุดพักรถบนเขาพับผ้า ครับ
นางสาวฉันชนก  เสมาทอง	-โครงการลานวัฒนธรรมและชุมชน ระยะเวลาดำเนินการคงจะเป็นช่วง
จนพ.ส่งเสริมการท่องเที่ยว	ใกล้ๆปีใหม่ ส่วนการดำเนินการจะเชิญ พัฒนาการจังหวัดพัทลุง พัฒนาการอำเภอศรีนครินทร์ กรรมการท่องเที่ยวของเราเข้าร่วมกำหนดทิศทางในการสร้างลานวัฒนธรรมเพื่อให้เป็นไปในแนวทางเดี่ยวกัน
	-แจ้ง เรื่องโครงการศรีนครินทร์โมเดล จะจัดขึ้นในวันที่ 24 ธันวาคม 2559 ศูนย์ใหญ่ของอำเภอศรีนครินทร์ตั้งอยู่ที่เครือข่ายสินธุ์แพรทอง โดยมีลูกข่ายแต่ล่ะตำบลในการร่วมโครงการในครั้งนี้ ของตำบลบ้านนาอยู่ที่ กองทุนสวัสดิการชุมชนตำบลบ้านนา บ้านลำในใต้ หมู่ที่ 12 วันที่ 18 พฤศจิกายน 2559 จะมีการจัดการประชุมเกี่ยวกับเตรียมความพร้อมในการพาประชาชนมาร่วมโครงการในครั้งนี้  ก่อนจะถึงโครงการทางอำเภอได้จัดให้มีการอบรมมัคคุเทศก์ ในวันที่ 26 พฤศจิกายน 2559 เพื่อให้มีความรู้หลักการที่ถูกต้อง ในการบรรยายและนำเสนอเรื่องต่างๆในชุมชนบ้านของตัวเองและสิ่งที่ตัวเองทำแก่ผู้มาเยี่ยมชมและศึกษาดูงานให้มีความชำนาญในการพูดสื่อสาร โดยทางอำเภอศรีนครินทร์ให้สิทธิ์ในการเข้าร่วมอบรมในครั้งนี้ ตำบลล่ะ 5 คน ตำบลบ้านนาของเราจะส่งผู้สนใจและอยู่ในเครือข่ายของโครงการนี้เข้าร่วมค่ะ ทางงานท่องส่งเสริมการท่องเที่ยวจะจัดทำป้ายสถานที่ต่างๆที่ร่วมโครงการศรีนครินทร์โมเดลในตำบลบ้านนาค่ะ 
นายกเทศมนตรี	-เรื่องของลานวัฒนธรรมให้เน้น ของกิน ผัก ของพื้นบ้านที่มีอยู่ในตำบลบ้านนา เน้นการแต่งกายที่สุภาพเรียบร้อยของพ่อค้าแม่ค้า เรื่องความสะอาด ส่วนพื้นที่จะจัดโซน ของกิน ของใช่ ให้เป็นสัดส่วน ระยะเวลาในการเปิดตลาดจะเป็นช่วงบ่ายของวันแล้วแต่จะกำหนดตรงไว้ไหนให้เป็นไปตามที่ประชุมของโครงการ ส่วนเรื่องเต้นให้ดำเนินการสั่งทำในสิ้นเดือนได้เลยครับ
ที่ประชุม	-รับทราบ

ระเบียบวาระที่ 5 		เรื่องอื่น ๆ ( ถ้ามี)
นายกเทศมนตรี	-ขอฝากงานป้องกันและบรรเทาสาธารณภัยเกี่ยวการเตรียมพร้อมที่จะให้การช่วยเหลือเกี่ยวกับผู้ประสบภัยของตำบลบ้านนา เพราะช่วงนี้เข้าช่วงฤดูฝน พื้นที่ของเราถือว่าภัยต่างไม่ค่อยมีความรุ่นแรงมากนักแต่ก็ต้องเตรียมความต้องตลอดเวลาในการให้การช่วยเหลือ
นายมานิตย์ วุ่นแก้ว	-ทางงานป้องกันและบรรเทาสาธารณภัยตอนนี้ก็ได้ตรวจเช็คอุปกรณ์
เจ้าพนักงานป้องกันฯ	เครื่องมือต่างๆที่มีอยู่และที่จำเป็นต้องใช้ เพื่อมีประสิทธิ์ภาพในการให้การช่วยเหลือของเจ้าหน้าที่ ส่วนวิทยุสื่อสารก็มีหลายตัวที่เสียหายใช้การไม่ได้ วิทยุสื่อสารมีความจำเป็นในการประสานงานกับเจ้าหน้าที่ อปพร. เพราะ เจ้าหน้าที่ อปพร. มีความชำนาญในพื้นที่ของตนเองอยู่แล้ว และสามารถให้การช่วยเหลือประชาชนได้ในทันที เมื่อมีการขอความช่วยเหลือมา จึงมีความจำเป็นในจัดซื้อวิทยาสื่อสารเพิ่มเติม
นายกเทศมนตรี	-ให้ดำเนินในเรื่องนี้ได้เลยครับ เพราะการช่วยเหลือประชาชนถือว่าเป็นสิ่งสำคัญในการให้บริการ เป็นงานที่เราทุกคนต้องทำครับ
นางสาว ณ วันเพ็ญ หมายสี	-ขอฝากเรื่องงบประมาณรายจ่ายของค่าขยะด้วยค่ะ เพราะรายการที่จ่าย
ผู้อำนวยการกองคลัง	จริงเกินงบประมาณที่ตั้งไว้แน่นอนค่ะ ขอให้หัวหน้าสำนักปลัดหาเงินตัวอื่นมาโอนตั้งเพิ่มเป็นรายจ่ายในหมวดนี้ด้วยค่ะ
นายกเทศมนตรี	-ขอขอบคุณทุกคนที่เข้าร่วมประชุมในวันนี้ครับ และฝากถึงเรื่องทุกเรื่องในที่ประชุมให้ดำเนินด้วยครับ
ที่ประชุม	-รับทราบ


ปิดประชุม เวลา ๑2.00 น.



					(ลงชื่อ).......รัตติกาล  ชุมชู............ผู้จดบันทึกรายงานการประชุม
					       ( นางสาวรัตติกาล  ชุมชู )
					                คนงาน

(ลงชื่อ)....สมนึก  มาสวัสดิ์...........ผู้ตรวจบันทึกรายงานการประชุม
					       ( นายสมนึก  มาสวัสดิ์ )
					     หัวหน้าสำนักปลัดเทศบาล
